 Ikambiso yokungatjhadi eBhayibheliniFUNDA NGELINYE ILIMI Acholi Afrikaans Albanian Amharic Arabic Armenian Aukan Aymara Azerbaijani Azerbaijani Cyrillic Baoule Bashkir Batak Karo Batak Toba Biak Bicol Bislama Bulgarian Cambodian Cebuano Chichewa Chinese Mandarin Simplified Chinese Mandarin Traditional Chitonga Chitonga Malawi Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Efik English Estonian Ewe Fijian Finnish Fon Frentji Ga Garifuna Georgian Greek Guarani Gun Haitian Creole Hausa Hebrew Hiligaynon Hindi Hiri Motu Hmong White Hungarian Ibanag Icelandic Igbo Iloko Indonesian IsiNdebele Isoko Japanese Jarimani Javanese Kabiye Karen Sgaw Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji Caucasus Kurdish Kurmanji Cyrillic Kwangali Kwanyama Lhukonzo Lingala Lithuanian Lomwe Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Mauritian Creole Maya Mazatec Huautla Mbunda Mongolian Moore Myanmar Nahuatl Guerrero Nahuatl Huasteca Nahuatl Northern Puebla Ndebele Zimbabwe Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento Aruba Papiamento Curaçao Persian Polish Portuguese Quechua Ayacucho Quechua Bolivia Quechua Cuzco Quichua Chimborazo Quichua Imbabura Romanian Runyankore Russian Rutoro Samoan Sango Saramaccan Sena Sepedi Serbian Serbian Roman Sesotho Lesotho Sesotho South Africa Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili Congo Swati Swedish Tagalog Tahitian Tamil Tariyana Tatar Telugu Tetun Dili Thai Tiv Tojolabal Tok Pisin Tongan Tshiluba Tshwa Tsonga Tswana Turkish Twi Tzeltal Tzotzil Ukrainian Umbundu Urdu Urhobo Venda Vietnamese Waray-Waray Wayuunaiki Wolaita Xhosa Yoruba Zande Zande ZuluUJesu wavakatjhela umkhwekazi kaPitrosi, wampholisa.Matewu 8:14, 15; Markosi 1:29-31EMASONDWENI amanengi ephasini loke, njengeleRoma Khatholiki, amasondo ahlukahlukeneko wama-Orthodox, ama-Buddah namanye abizela bona abafundisi bakhona bangatjhadi. Ngakwelinye ihlangothi, abantu abanengi bakholelwa ukuthi ikambiso le ivela endleleni eyihlazo abafundisi bamasondo amanengi abaziphatha ngayo ngokwamabhayi.Ngikho-ke kunombuzo othi, Kghani ukungatjhadi yifuneko engokweBhayibheli na nawuzakuba mKrestu? Nasizakuphendula umbuzo loyo, akhesithome ngokucabangela umsuka netuthuko yekambiso le, sizwe nombono kaZimu ngayo.UMLANDO WEKAMBISO YOKUNGATJHADI EMASONDWENII-Encyclopædia Britannica ihlathulula ikambiso le ngokuthi bujamo umuntu ongakatjhadi aba kibo njengokungayi emabhayini ngomnqopho wokuba lilunga elizinikeleko lekolo. Ngo-2006, uPope Benedict XVI wakhuluma ne-Roman Curia ngefuneko ekatelelekileko yokungatjhadi, wayihlobanisa nesiko lakade ebelifana nekambiso yabapostoli.Ikambiso yokungatjhadi yona-ke nokho beyingasilisiko lekolo ebelenziwa maKrestu wemihleni yabapostoli. Ekhabolakhona, umpostoli uPowula ebekaphila emihleni leyo wayelelisa amakholwa ngalabo abanaka imimoya ekhohlisako neemfundiso zamadimoni bakhandele nokutjhada.1 Thimothi 4:1-3.Besekungemva kwemihla yabapostoli ikambiso le nayizakuthoma ukwamukelwa emasondweni wobuKrestu wesiKhuwa. Ngokwencwadi ethi, Celibacy and Religious Traditions, lokhu bekuvumelana nekambiso etja yokukhandela zamabhayi eyavela ngomBuso wamaRoma.Emakhulwini weminyaka yangemva kwalokho, imikhandlu yamasondo nalabo abazibiza ngabo-Father bamaSondo bayisekela indaba yokungatjhadi nawumfundisi. Bebadlumbana bona ukulalana kuyamsilaphaza umuntu begodu akukhambisani nalokho okulindeleke kubafundisi. Nanyana kunjalo, i-Encyclopædia Britannica, yaveza ukuthi ngitjho neminyakeni yangemva kwemakhulu ali-10, abafundisi abanengi nababhitjhobhi bebanabo abafazi.Ukungatjhadi kwabafundisi kwakatelelwa khulu emiHlanganweni yamaLutere yango-1123 nango-1139, ebeyibanjelwe eRoma, begodu leyo kwaba yikambiso esemthethweni yeSondo lamaRoma Khatholiki bekube kunamhlanjesi. Ngokwalokhu-ke, isondo lakhandela ukulahleka kwesikhundla nemali ebekubangelwa kukuthi abaphristi abatjhadileko bebanikela abantwababo ipahla yesondo njengelifa.INDLELA UZIMU AYIQALA NGAYO IKAMBISO YOKUNGATJHADIUmbono kaZimu ngekambiso le ukhanya bha eliZwini lakhe iBhayibheli. EBhayibhelini kunala uJesu akhuluma khona ngalabo abakhetha ukuhlala bangakatjhadi njengaye ngebanga lombuso wezulu. Matewu 19:12 Khona kiyo indaba leyo, umpostoli uPowula naye wakhuluma ngamaKrestu akhethe ukulandela isibonelo sakhe sokuhlala asonoro ngomnqopho wevangeli, eliziindaba ezimnandi zomBuso kaZimu.1 Korinte 7:37, 38; 9:23.Nanyana kunjalo, lokho akutjho ukuthi uJesu noPowula babeka umthetho wokuthi abantu abalotjha uZimu akukafaneli batjhade. UJesu waveza ukuthi ukungatjhadi kusisipho, kodwana ingasi kibo boke ababalandeli bakhe. UPowula nakazakutlola ngalabo abangakatjhadi, naye wakubeka kwacaca, wathi: Anginawo umyalo obuya eKosini, kodwana ngigweba njengaloyo othembekako ngokomusa weKosi.Matewu 19:11; 1 Korinte 7:25.Ngaphezu kwalokho, iBhayibheli liveza bona iinkhonzi ezinengi ebezimaKrestu ngeenkhathi zabapostoli bezitjhadile, ngitjho noPitrosi imbala. Matewu 8:14; Markosi 1:29-31; 1 Korinte 9:5 Kuthi-ke malungana nezamabhayi ezisilapheleko ebezirhagele ngesikhathi sokubusa kwamaRoma, uPowula watlola ukuthi indoda emKrestu enqophisa ibandla nayitjhadileko bekufuze ibe nomfazi munye, nabantwana bayo babe nehlonipho.1 Thimothi 3:2, 4.Ukuthi abantwabo bebatjhadile bekungatjho ukuthi akukafaneli bahlanganyelwe amabhayi nabomkabo, ngombana iBhayibheli litjho ngokungananazi nalithi indoda ayanelise umkayo nokuthi abatjhadileko kufuze bangagodlelani nakufuze balalane. 1 Korinte 7:3-5 Kuyakhanya-ke ukuthi ikambiso le yokungatjhadi ayikagunyazwa nguZimu begodu amaKrestu nakafuna ukutjhada angenza njalo.NGEBANGA LEENDABA EZIMNANDINangabe-ke ikambiso le ayiveli kuZimu, kubayini uJesu noPowula bakhuluma kuhle kangaka ngokungatjhadi? Kungebanga lokuthi nawungakatjhadi ubanesikhathi esinengi sokutjhumayeza abanye ngeendaba ezimnandi begodu awuqalani neentjhijilo zalabo abatjhadileko.1 Korinte 7:32-35.Nasi isibonelo sakaDavid owakhetha ukulisa umsebenzakhe obhadela kuhle edorobheni leMexico. Wafudukela endaweni yemakhaya eCosta Rica ngomnqopho wokuyokufundisa abanye ngeBhayibheli. Kghani uDavid uyalemuka na ukuthi ukuba yedwa kwakhe ngikho okwamenza waphumelela kilokhu? Iye uyalemuka ngombana uthi: Bekubudisi ukujayela indlela etja yokuphila nesiko lalapho, kodwana njengombana bengingedwa, kwaba bulula kimi ukujayela ubujamobo.UClaudia, umKrestu osonoro owakhamba wayokusiza eendaweni ezitlhoga abatjhumayeli uthi: Ngimsebenzela kamnandi uZimu la. Ukukholwa kwami netjhebiswano enginalo noZimu kuyangiqinisa nangibona indlela angisororha ngayo.Kungakhathaliseki bona utjhadile namkha usonoro, uzokuthaba nawumsebenzela ngehliziyo yoke uJehova uZimu.ClaudiaUkungatjhadi akukafaneli kube mthwalo. UClaudia unaba ngokuthi: Kungakhathaliseki bona utjhadile namkha usonoro, uzokuthaba nawumsebenzela ngehliziyo yoke uJehova uZimu.IRhubo 119:1, 2. 